תקנות היערות (רישיון כריתה והובלה לעצי הדר ועצי אבוקדו או חלקיהם)

{{ח:התחלה}}
{{ח:כותרת|תקנות היערות (רישיון כריתה והובלה לעצי הדר ועצי אבוקדו או חלקיהם), התשפ״ב–2022}}

{{ח:פתיח-התחלה}}
{{ח:תיבה|ק״ת תשפ״ב, 1682|תקנות היערות (רישיון כריתה והובלה לעצי הדר ועצי אבוקדו או חלקיהם)|https://olaw.org.il/takanot/takanot-9912.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת היערות#סעיף 15|סעיפים 15(א)}}, {{ח:חיצוני|פקודת היערות#סעיף 15א|15א}} {{ח:חיצוני|פקודת היערות#סעיף 26|ו־26}} {{ח:חיצוני|פקודת היערות|לפקודת היערות}} (להלן – הפקודה), לאחר התייעצות עם השרה להגנת הסביבה, ולעניין {{ח:פנימי|סעיף 5|תקנה 5}} – באישור שר האוצר לפי {{ח:חיצוני|חוק יסודות התקציב#סעיף 39ב|סעיף 39ב לחוק יסודות התקציב, התשמ״ה–1985}}, ובאישור ועדת הפנים והגנת הסביבה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”גידול חקלאי“ – גידול של תוצרת צמחית;
{{ח:ת|סוג=הגדרה}} ”מגדל“ – מי שעוסק בגידול עצים במטע חקלאי לצורך מכירת תוצרתם;
{{ח:ת|סוג=הגדרה}} ”מטע חקלאי“ – יחידת ייצור חקלאית המאופיינת בגידול חקלאי אחיד שנשתל בקרקע חקלאית לצורך שיווק התוצרת המתקבלת ממנה.

{{ח:סעיף|2|בקשה למתן רישיון לכריתת עצי הדר ועצי אבוקדו}}
{{ח:תת|(א)}} מגדל יגיש לפקיד היערות בקשה לרישיון לכריתה של עץ בוגר מסוג הדר או אבוקדו שגדל במטע חקלאי, אשר תכלול את הפרטים האלה:
{{ח:תתת|(1)}} פרטי המגדל;
{{ח:תתת|(2)}} כתובת המגדל;
{{ח:תתת|(3)}} מיקום המטע החקלאי;
{{ח:תתת|(4)}} פרטי העצים המיועדים לכריתה, ובכלל זה מין העצים, תמונות העצים ושנת נטיעתם;
{{ח:תתת|(5)}} מועד הכריתה המתוכנן;
{{ח:תתת|(6)}} השימוש המתוכנן במטע לאחר הכריתה;
{{ח:תתת|(7)}} השימוש המתוכנן בעצים לאחר הכריתה ואסמכתאות המאמתות אותו;
{{ח:תתת|(8)}} אם השימוש המתוכנן הוא ריסוק בשטח המטע, יצורף הסכם התקשרות עם בעל המקצוע שעתיד לבצע את הריסוק;
{{ח:תתת|(9)}} אם השימוש המתוכנן דורש פינוי משטח המטע החקלאי תצורף בקשה לרישיון הובלה לפי תקנות אלה;
{{ח:תתת|(10)}} הסיבות לכריתה.
{{ח:תת|(א1)}} דוגמת בקשה תפורסם באתר האינטרנט של משרד החקלאות ופיתוח הכפר.
{{ח:תת|(ב)}} ראה פקיד היערות כי הטיפול בבקשה מחייב מידע נוסף, הוא רשאי, בכל עת עד להחלטתו בבקשה, לדרוש מהמבקש כי ימסור לו את המידע הדרוש לו, וכן הוא רשאי לדרוש כי תוצג לפניו חוות דעת מומחה בעניינים שעליהם יורה.

{{ח:סעיף|3|מתן רישיון כריתה לעץ הדר או אבוקדו}}
{{ח:תת|(א)}} פקיד היערות רשאי לתת רישיון כריתה של עץ בוגר מסוג הדר או אבוקדו, לאחר ששקל את השיקולים {{ח:חיצוני|פקודת היערות#סעיף 15א|בסעיף 15א(א) לפקודה}} ואם שוכנע כי השימוש המתוכנן בעץ לאחר הכריתה הוא אחד מאלה:
{{ח:תתת|(1)}} ריסוק במטע החקלאי שבו גדל העץ, או שימוש מועיל אחר, כדין, בשטח המטע החקלאי שאינו דורש את פינוי העץ;
{{ח:תתת|(2)}} פינוי לאתר טיפול, איסוף או מיתקן לשם ריסוק, שימוש להפקת אנרגיה או כל שימוש מועיל אחר, כדין, ובלבד שיעד הפינוי הוא יעד שאושר לפי {{ח:פנימי|סעיף 9|תקנה 9(ב)}}.
{{ח:תת|(ב)}} רישיון כריתה כאמור יינתן למגדל ויכלול את הפרטים האלה:
{{ח:תתת|(1)}} מספר רישיון;
{{ח:תתת|(2)}} פרטי בעל הרישיון;
{{ח:תתת|(3)}} פרטי העצים המיועדים לכריתה;
{{ח:תתת|(4)}} מועד הכריתה;
{{ח:תתת|(5)}} השימוש בעצים, בהתאם להוראות תקנת משנה (א);
{{ח:תתת|(6)}} אם השימוש המתוכנן דורש פינוי משטח המטע החקלאי כאמור בתקנת משנה (א)(2) – יעד הפינוי, כפי שנקבע ברישיון ההובלה שיצורף לרישיון הכריתה; קיבל פקיד היערות בקשה לרישיון הובלה נוסף או חלופי, לאחר מתן רישיון הכריתה, ומצא כי הבקשה עומדת בתנאים שנקבעו לפי תקנות אלה, יעדכן את רישיון הכריתה.
{{ח:תת|(ג)}} פקיד היערות רשאי לקבוע תנאים נוספים ברישיון להבטחת ביצוע הכריתה לפי הוראות {{ח:חיצוני|פקודת היערות|הפקודה}} ותקנות אלה.

{{ח:סעיף|4|פטור מנטיעה חלופית או תשלום היטל כספי}}
{{ח:ת}} כריתת עץ מסוג הדר או אבוקדו שגדל במטע חקלאי, אשר ניתן לה רישיון לפי תקנות אלה, תהיה פטורה מנטיעה חלופית ומתשלום היטל כספי, ובלבד שהכריתה נדרשת לצורך המשך הפעילות החקלאית במקום.

{{ח:סעיף|5|פטור מאגרה}}
{{ח:ת}} בקשה לרישיון כריתה של עץ מסוג הדר או אבוקדו שגדל במטע חקלאי, פטורה מתשלום אגרה.

{{ח:סעיף|6|עצים בוגרים שהובלתם טעונה רישיון}}
{{ח:ת}} הובלתו של עץ בוגר מסוג הדר או אבוקדו שגדל במטע חקלאי, וכן הובלת גזעים וגדמים של עץ בוגר כאמור, טעונה רישיון (להלן – רישיון להובלת עץ בוגר).

{{ח:סעיף|7|הגשת בקשה לרישיון הובלה}}
{{ח:תת|(א)}} מגדל יגיש לפקיד היערות בקשה לרישיון להובלת עץ בוגר לפי {{ח:פנימי|סעיף 7|תקנה 7}}, אשר תכלול את הפרטים האלה:
{{ח:תתת|(1)}} פרטי המגדל;
{{ח:תתת|(2)}} פרטי תוצרת העץ, לרבות סוג העץ והכמות המיועדת להובלה;
{{ח:תתת|(3)}} פרטי המוביל שהוא בעל הרכב המוביל, מספר הזהות שלו ומספר הרכב המוביל;
{{ח:תתת|(4)}} יעד הפינוי המתוכנן; לבקשה יצורף הסכם או אישור של מפעיל האתר הקולט את העץ;
{{ח:תתת|(5)}} מועד ההובלה המתוכנן.
{{ח:תת|(א1)}} דוגמת בקשה תפורסם באתר האינטרנט של משרד החקלאות ופיתוח הכפר.
{{ח:תת|(ב)}} ראה פקיד יערות כי הטיפול בבקשה מחייב מידע נוסף, הוא רשאי, בכל עת עד להחלטתו בבקשה, לדרוש מהמבקש כי ימסור לו את המידע הדרוש לו.

{{ח:סעיף|8|מתן רישיון הובלה}}
{{ח:תת|(א)}} פקיד היערות ייתן רישיון להובלת עץ בוגר לפי {{ח:פנימי|סעיף 7|תקנה 7}} אם ראה כי ניתן למגדל רישיון כריתה לפי תקנות אלה לגבי אותו עץ.
{{ח:תת|(ב)}} פקיד היערות יקבע ברישיון ההובלה את יעד הפינוי; יעד הפינוי יהיה אתר טיפול או איסוף של העץ או חלקיו, מיתקן לשם ריסוק העץ, שימוש בעץ להפקת אנרגיה או כל שימוש מועיל אחר בעץ, והכול אם השימוש המתוכנן בעץ ביעד הפינוי הוא שימוש כדין שאינו גורם למפגע סביבתי.
{{ח:תת|(ג)}} רישיון הובלה כאמור יינתן למגדל ויכלול את הפרטים האלה:
{{ח:תתת|(1)}} פרטי בעל הרישיון;
{{ח:תתת|(2)}} מספר רישיון הכריתה;
{{ח:תתת|(3)}} מקורו של העץ;
{{ח:תתת|(4)}} פרטי תוצרת העץ להובלה, לרבות כמות העץ המותרת להובלה;
{{ח:תתת|(5)}} פרטי ההובלה;
{{ח:תתת|(6)}} יעד הפינוי, כאמור בתקנת משנה (ב);
{{ח:תתת|(7)}} פרטי המוביל, שהוא בעל הרכב המוביל, מספר הזהות שלו ומספר הרכב המוביל;
{{ח:תתת|(8)}} מועד הפינוי.

{{ח:סעיף|9|תנאים ברישיון ההובלה}}
{{ח:תת|(א)}} קיבל מגדל רישיון להובלת עץ בוגר לפי הוראות תקנות אלה, לא יוביל את העץ הבוגר או את הגזעים והגדמים לפי {{ח:פנימי|סעיף 7|תקנה 7}} אלא לפי הוראות הרישיון.
{{ח:תת|(ב)}} לא ימסור בעל הרישיון את העץ הבוגר או את הגזעים והגדמים לפי {{ח:פנימי|סעיף 7|תקנה 7}} ליעד הפינוי אלא אם כן קיבל אישור על מסירת העץ הבוגר או הגזעים והגדמים כאמור מיעד הפינוי.
{{ח:תת|(ג)}} המגדל ישמור את העתק הרישיון וכן אישור על קבלת העץ או הגזעים והגדמים מיעד הפינוי, לתקופה של שנה.
{{ח:תת|(ד)}} פקיד היערות רשאי לקבוע תנאים נוספים ברישיון, להבטחת ביצוע ההובלה לפי הוראות {{ח:חיצוני|פקודת היערות|הפקודה}} ותקנות אלה.

{{ח:סעיף|10|חובת נשיאת רישיון}}
{{ח:ת}} לא יוביל אדם עץ בוגר או גזעים וגדמים כאמור {{ח:פנימי|סעיף 7|בתקנה 7}}, אלא אם כן הוא נושא עליו את רישיון ההובלה שניתן להובלתם; לעניין זה, ”אדם“ – לרבות הנוהג ברכב המוביל.

{{ח:סעיף|11|ביטול או התליה של רישיון כריתה או רישיון הובלה}}
{{ח:ת}} פקיד היערות רשאי, לאחר שנתן לבעל רישיון כריתה או רישיון הובלה הזדמנות לטעון את טענותיו, לבטל את הרישיון או להתלותו, בהתקיים עילה לפי דין לביטול הרישיון או להתלייתו, לרבות אחת מאלה:
{{ח:תת|(1)}} הרישיון ניתן על יסוד מידע כוזב או שגוי;
{{ח:תת|(2)}} הרישיון ניתן בניגוד לתנאים הקבועים בתקנות אלה, ובלבד שבהחלטה על ביטול או התליה של רישיון לפי עילה זו, יינתן משקל הולם לאפשרות שבעל הרישיון הסתמך על מתן הרישיון ושינה את מצבו בעקבות זאת.

{{ח:סעיף|12|סייג לתחולה}}
{{ח:תת|(א)}} תקנות אלה לא יחולו על הובלה למטרת העתקה שניתן לה רישיון.
{{ח:תת|(ב)}} {{ח:חיצוני|תקנות היערות|תקנות היערות{{ח:הערה|,}} 1926}}, לא יחולו על כריתה לפי תקנות אלה.

{{ח:חתימות|ג׳ בשבט התשפ״ב (5 בינואר 2022)}}
* '''עודד פורר'''
שר החקלאות ופיתוח הכפר
{{ח:סוגר}}
{{ח:סוף}}
[[קטגוריה:בוט חוקים]]